Р Е П У Б Л И К А Б Ъ Л Г А Р И Я

**Ч Е Т И Р И Д Е С Е Т И Т Р Е Т О Н А Р О Д Н О С Ъ Б Р А Н И Е**

*КОМИСИЯ ПО РЕГИОНАЛНА ПОЛИТИКА, БЛАГОУСТРОЙСТВО И*

*МЕСТНО САМОУПРАВЛЕНИЕ*

*Законопроект за изменение и допълнение на*

*Закона за устройство на територията, №602-01-69, внесен от Министерски съвет, приет на първо гласуване на 16. 12. 2016 г.*

РАБОТЕН ДОКЛАД

ЗА ВТОРО ГЛАСУВАНЕ В КОМИСИЯТА

с предложенията, направени от народни представители

в срока по чл. 80, ал. 1 от ПОДНС

***Проект***

# З А К О Н

**ЗА изменение и допълнение на Закона за устройство на територията**

(обн., ДВ, бр. 1 от 2001 г.; изм. и доп., бр. 41 и 111 от 2001 г., бр. 43 от 2002 г., бр. 20, 65 и 107 от 2003 г., бр. 36 и 65 от 2004 г., бр. 28, 76, 77, 88, 94, 95, 103 и 105 от 2005 г., бр. 29, 30, 34, 37, 65, 76, 79, 80, 82, 106 и 108 от 2006 г., бр. 41, 53 и 61 от 2007 г., бр. 33, 43, 54, 69, 98 и 102 от 2008 г., бр. 6, 17, 19, 80, 92 и 93 от 2009 г., бр. 15, 41, 50, 54 и 87 от 2010 г., бр. 19, 35, 54 и 80 от 2011 г., бр. 29, 32, 38, 45, 47, 53, 77, 82 и 99 от 2012 г., бр. 15, 24, 27, 28, 66 и 109 от 2013 г., бр. 49, 53, 98 и 105 от 2014 г., бр. 35, 61, 62, 79 и 101 от 2015 г. и бр. 15 и 51 от 2016 г.)

**§ 1.** В чл. 3 се създава ал. 4:

„(4) Министърът на регионалното развитие и благоустройството организира поддържането на публични регистри на издадените актове за изработване и одобряване на устройствени планове и на техните изменения, на издадените разрешения за строеж и на въведените в експлоатация строежи.“

**§ 2.** В чл. 4 се създава ал. 4:

„(4) Областният управител организира поддържането на публични регистри на издадените актове за изработване и одобряване на устройствени планове и на техните изменения, на издадените разрешения за строеж и на въведените в експлоатация строежи.“

**§ 3.** В чл. 5 ал. 5 се изменя така:

„(5) Кметът на общината организира поддържането на архив на одобрените устройствени планове и измененията им, архив на издадените строителни книжа и публични регистри на всички актове за изработване и одобряване на устройствени планове и на измененията им, на издадените разрешения за строеж и на въведените в експлоатация строежи.”

 ***Предложение от н.пр. Вили Лилков:***

 *§ 3. В чл. 5 се правят следните изменения и допълнения:*

 *В ал. 2, изречение последно изразът „или които имат необходимия стаж за придобиването ѝ“ се заличава.*

***Предложение от н.пр. Александър Ненков:***

 *Създава се нов § 3а:*

 *§ 3а. В чл. 16 се правят следните изменения и допълнения:*

 *1. В ал. 4 се създават изречения четвърто и пето: „Решението на комисията се съобщава на заинтересованите лица заедно с проекта за подробен устройствен план. Контролът по законосъобразността на решението се извършва в производството по обжалване на акта за одобряване на подробния устройствен план по чл. 16, ал.1.“*

 *2. Създава се нова ал. 5:*

 *„(5) С плана по ал 1:*

 *1. поземлени имоти, които не отговарят на изискванията за минимални размери за лице и повърхност съобразно устройствената зона в която попадат, могат да бъдат обединени в един или повече нови урегулирани имоти, ако са собственост на едни и същи лица;*

 *2. по искане на собствениците, поземлени имоти собственост на едни и същи лица, могат да бъдат обединени в един новообразуван урегулиран имот, както и един поземлен имот може да бъде разделен на два или повече новообразувани урегулирани имоти;*

 *3. може да се образува съсобствен урегулиран имот за два или повече поземлени имоти, собственост на различни лица, въз основа на нотариално заверено заявление, в което се посочват идеалните части на съсобствениците;“*

 *„3. може да се образува съсобствен урегулиран имот за два или повече поземлени имоти, собственост на различни лица, като идеалните части на съсобствениците ще се определят в заповедта по ал. 6.“.*

 *3. досегашната ал. 5 става ал.6 и в нея с правят следните изменения:*

 *а) в изречение първо думите „по ал. 4“ се заменят с „по ал. 4 и 5“;*

 *б) в изречение второ думите „придобиването на собствеността на“ се заличават;*

 *в) в изречение трето думите „В 7-дневен срок от влизане в сила на заповедта копие от нея се изпраща“ се заменят със „Заповедите се изпращат“, а думата „одобрения“ се заменя с „влезлия в сила“.*

 *4. Досегашната ал. 6 става ал. 7.*

 *5. Досегашна алинея 7 се отменя.*

***Предложение от н.пр. Александър Ненков:***

 *Създава се нов § 3б:*

 *§ 3б. Създава се нов чл. 16а:*

 „*Чл. 16а. За територии с неурегулирани поземлени имоти, както и за територии с неприложена първа регулация по предходен устройствен план по решение на общинския съвет вместо плана по чл. 16 може да бъде създаден план за улична регулация и имоти за обекти на публичната собственост по чл. 110, ал. 1, т. 2.“*

***Предложение от н.пр. Александър Ненков:***

 *Създава се нов § 3в:*

 *§ 3в. В чл. 22 се създава ал. 8:*

 *„(8) С проект за преструктуриране на жилищните комплекси могат да се определят равностойни урегулирани имоти за всички имоти, възстановени по реда на реституционните закони при спазване на ал.6 и правилата на чл. 16, без да се засягат новообразувани урегулирани имоти за съществуващите сгради, определени по правилата на предходната алинея. В случай, че това е невъзможно останалата незастроена част от кварталите, в т. ч. поземлените имоти, за които не може да се предвиди застрояване по правилата на ал. 6, се урегулира като озеленена площ за широко обществено ползване, а собствениците на реституирани имоти се обезщетяват с равностойни урегулирани имоти, определени за сметка на други общински имоти в обхвата на плана или извън него.“*

**§ 4.** В чл. 35 се създава ал. 3:

„(3) За сгради за временно обитаване – общежития, казарми, места за настаняване по Закона за туризма и места за предоставяне на социални услуги от резидентен тип, приюти и специализирани институции за предоставяне на социални услуги по Закона за социалното подпомагане, се прилагат нормативите за разстояния за жилищни сгради.“

**§ 5.** В чл. 48 се правят следните изменения и допълнения:

1. Алинея 1 се изменя така:

„(1) В урегулирана територия могат да се изграждат огради само по регулационните граници на урегулираните поземлени имоти към улицата и към съседните урегулирани поземлени имоти.“

2. Създава се ал. 11:

„(11) При преструктуриране на жилищни комплекси, курортни, туристически и други селищни образувания не се допуска в урегулираните поземлени имоти да се изграждат огради с височина на плътната част над 60 см.“

***Предложение от н.пр. Александър Ненков:***

*В § 5:*

 *т.1 на Вносителя отпада.*

 *т. 2 да се измени така:*

 *„2. Създава се ал. 11:*

 *„(11) В преструктурираните жилищни комплекси, курортни, туристически и други селищни образувания урегулираните поземлени имоти могат да се ограждат по регулационните линии с живи огради или с прозирни огради с височина на плътната част до 60 см. С решение на общинския съвет по предложение на главния архитект на общината може да се наложи забрана за ограждане на урегулираните поземлени имоти.“.*

**§ 6.** В чл. 55 думите „незастроени поземлени имоти“ се заменят с „поземлените имоти“, а след думите „площадки за игра“ се поставя запетая и се добавя „преместваеми обекти по чл. 56, ал. 1“.

**§ 7.** В чл. 56 ал. 4 се изменя така:

„(4) В недвижими имоти - културни ценности, разрешение за поставяне на обекти по ал. 1 се издава въз основа на схема след съгласуване при условията и по реда на Закона за културното наследство.“

**§ 8.** В чл. 57 ал. 5 се изменя така:

„(5) Върху недвижими имоти - културни ценности в техните граници и охранителни зони, разрешение за поставяне по ал. 1 се издава след съгласуване при условията и по реда на Закона за културното наследство.“

**§ 9.** В чл. 84 се създава ал. 4:

„(4) Собствениците на недвижими имоти и потребители на водоснабдителни и канализационни услуги са длъжни да се присъединят към изградените водоснабдителни и канализационни мрежи и съоръжения. Присъединяването се извършва по реда на наредбата по ал. 3.“

***Предложение от н.пр. Вили Лилков:***

*§ 9 се заличава.*

***Предложение от н.пр. Александър Ненков:***

*В § 9 на Вносителя в новата ал. 4 на чл. 84 преди думата „недвижими“ се добавя „застроени“.*

**§ 10.** В чл. 103а се правят следните изменения:

1. В ал. 3 изречение първо се изменя така:

„С влизането в сила на новия общ устройствен план се спира действието по прилагане на заварените подробни устройствени планове в частите, в които с общия устройствен план се предвижда промяна на предназначението и начина на устройство на поземлените имоти в случаите по ал. 1.“

2. В ал. 4 думите „обектите по ал. 3“ се заменят със „с обекти – публична държавна или публична общинска собственост“ и след тях се поставя запетая.

**§ 11.** В чл. 107 т. 5 се отменя.

**§ 12.** В чл. 112, ал. 4 думите „чл. 107, т. 5“ се заменят с „чл. 169,
ал. 4 за изискванията за достойна среда за населението, включително за хората с увреждания”.

**§ 13.** В чл. 124 се създават ал. 3 и 4:

„(3) Разрешенията по ал. 1 и 2 губят правно действие, когато в срок
5 години от издаването им не е одобрен съответният план. Срокът на действие на разрешенията по ал. 1 и 2 може да се продължи с до две години, когато към датата на презаверката са налице влезли в сила административни актове, издадени по реда на Закона за опазване на околната среда, Закона за биологичното разнообразие, Закона за културното наследство или друг специален закон, които са задължително условие за последващото одобряване на плана.

(4) Образуваните производства, за които разрешенията за изработване на проект на общ устройствен план са загубили правно действие, се прекратяват служебно от органите по ал. 1 и 2. Актовете за прекратяване на производствата не подлежат на оспорване.“

***Предложение от н.пр. Александър Ненков:***

*§ 13 на Вносителя отпада.*

**§ 14.** В чл. 124а се създават ал. 9 и 10:

„(9) Разрешенията по ал. 1, 3, 4 и 6 губят правно действие, когато в срок 5 години от издаването им не е одобрен съответният план. Разрешенията по ал. 2 губят правно действие, когато в срок две години от издаването им не е одобрен съответният план. Срокът на действие на разрешенията по ал. 1, 3, 4 и 6 може да се продължи с до две години, а срокът на действие на разрешенията по ал. 2 – с до една година, когато към датата на презаверката са налице влезли в сила административни актове, издадени по реда на Закона за опазване на околната среда, Закона за биологичното разнообразие, Закона за културното наследство или друг специален закон, които са задължително условие за последващото одобряване на плана.

(10) Образуваните производства, за които разрешенията за изработване на проект на подробен устройствен план са загубили правно действие, се прекратяват служебно от органите, които са ги издали. Актовете за прекратяване на производствата не подлежат на оспорване.“

***Предложение от н.пр. Александър Ненков:***

*§ 14 на Вносителя отпада.*

**§ 15.** В чл. 124б, ал. 1 изречение второ се изменя така:

„Разрешенията по чл. 124а, ал. 5 се дават от органите по чл. 124а,
ал. 1, 3 и 4 в едномесечен срок, а от органите по чл. 124а, ал. 2 – в 14-дневен срок от постъпване на искането за разрешение.“

**§ 16.** В чл. 125 се правят следните изменения и допълнения:

1. В ал. 6 думите „с Министерството на културата“ се заличават.

2. Създава се ал. 8:

„(8) Изискванията по ал. 6 и 7 не се прилагат при изработване на подробни устройствени планове, които не определят рамка за инвестиционни предложения по приложение № 1 към чл. 92, т. 1 и приложение № 2 към чл. 93, ал. 1, т. 1 и ал. 2 от Закона за опазване на околната среда, не се отнасят за предприятия и съоръжения по чл. 104 от Закона за опазване на околната среда и не попадат в защитени зони, и които са в съответствие с предвижданията на общ устройствен план, одобрен при спазване на Закона за опазване на околната среда, Закона за биологичното разнообразие и Закона за културното наследство.“

**§ 17.** В чл. 127, ал. 7 думите „Специфичните правила и нормативи“ се заменят с „Правилата и нормативите“.

**§ 18.** В чл. 128 се правят следните изменения и допълнения:

1. В ал. 1 изречение първо се изменя така:

„Изработеният проект за подробен устройствен план се съобщава от общината на заинтересуваните лица с обявление, което в 10-дневен срок от постъпването на проекта в общинската администрация се изпраща за обнародване в „Държавен вестник”.“

2. В ал. 2 се създава изречение трето:

„Разгласяването по този ред се извършва в 10-дневен срок от обнародването на обявлението по ал. 1.“

3. В ал. 3 накрая се добавя „в срок един месец от постъпването на проекта в общинската администрация“.

4. Алинея 8 се изменя така:

„(8) По преценка на главния архитект на общината проектът за подробен устройствен план може да се разгледа от общинския експертен съвет преди съобщаването с оглед привеждането му в съответствие с нормативните изисквания, за което заинтересуваните лица се уведомяват писмено в 10-дневен срок от постъпването на проекта в общинската администрация. Разглеждането на проекта от общинския експертен съвет се извършва в срок един месец от постъпването му в общинската администрация. Съобщаването на проекта се извършва по реда и в сроковете по ал. 1, 2 и 3 след привеждането му в съответствие с решенията на общинския експертен съвет.“

5. В чл. 128, ал. 13 думите „шеста категория“ се заменят с „четвърта категория“.

***Предложение от н.пр. Александър Ненков:***

*В**§ 13 на Вносителя т. 5 отпада.*

**§ 19**. В чл. 129 ал. 5 се изменя така:

„(5) Одобрените подробни устройствени планове се публикуват на интернет страницата на органа, който ги е одобрил, в 3-дневен срок от влизането им в сила.“

***Предложение от н.пр. Александър Ненков:***

*В § 19 на Вносителя се правят следните изменения и допълнения:*

 *1. В чл. 129, ал. 1, изречение трето, думите „и за линейните обекти на техническата инфраструктура“ се заменят с „както и за поземлени имоти и за линейни обекти на техническата инфраструктура“.*

 *2. В ал. 2 думите „както и за поземлени имоти извън границите на населени места и селищни образувания“ се заличават.*

 *3. Текстът на вносителя става точка 3.*

***Предложение от н.пр. Александър Ненков:***

 *Създава се нов § 19а:*

 *§ 19а. В чл. 132, ал. 2 се добавя ново изречение: „Когато е оспорен акт за одобряване на подробен устройствен план по чл. 16, той не влиза в сила за целия обхват па плана.“*

***Предложение от н.пр. Александър Ненков:***

 *Създава се нов § 19б:*

 *§ 19б. В чл. 134, алинея 2, точка 2 накрая се добавя: „или е установена непълнота или грешка в кадастралната карта, използвана като основа за изработване на подробен устройствен план.“*

***Предложение от н.пр. Александър Ненков:***

 *Създава се нов § 19в:*

 *§ 19в. Създава се нов чл. 134а със следното съдържание:*

 *„Чл. 134а. (1) При установяване на непълнота или грешка в кадастралната карта, послужила като основа за изработване на подробен устройствен план заинтересуваните лица могат да правят искания за изменението му при условията и по реда на чл. 135 след влизане в сила на заповедите по чл. 54, ал. 4 и 5 от Закона за кадастъра и имотния регистър или след изменението на кадастралната карта, извършено на основание влязло в сила съдебно решение по чл. 54, ал.2 от Закона за кадастъра и имотния регистър.*

 *(2) В случаите по ал. 1, когато подробният устройствен план е по чл. 16, с изменението му се определят равностойни урегулирани имоти за всички имоти, засегнати от непълнотата или грешката при спазване на правилата по чл. 16, без да се засягат новообразувани урегулирани имоти на собственици, които не са засегнати от непълнотата или грешката. В случай, че това е невъзможно равностойни урегулирани имоти се определят за сметка на други общински имоти в обхвата на плана и/или извън него.*

 *(3) Планът по ал. 2 не се изменя, когато заинтересованите лица са съгласни и получат или платят парично обезщетение, определено с решение на комисията по чл. 210 или сключат спогодба за уреждане на отношенията си~~.~~ Общината уведомява АГКК за извършване на изменение на кадастралната карта, след влизане в сила на решението на комисията по чл. 210, ал. 3 или представяне на спогодбата.*

**§ 20.** В чл. 135 се правят следните изменения и допълнения:

1. В ал. 3 след думата „заявлението“ се добавя „със заповед“.

2. В ал. 5 думите „с мотивирано предписание“ се заменят със „със заповед“.

3. В ал. 6 думите „Мотивираните предписания“ се заменят със „Заповедите“ и се създава изречение второ:

„Заповедите по ал. 3 и 5 губят правно действие, когато в сроковете по чл. 124а, ал. 9 от влизането им в сила не е одобрен съответният план.“

4. Създава се ал. 7:

„(7) Образуваните производства, за които заповедите за изменение на устройствени планове са загубили правно действие, се прекратяват служебно от органите по ал. 1. Актовете за прекратяване на производствата не подлежат на оспорване.“

**§ 21.** В чл. 137 ал. 1 се изменя така:

„(1) В зависимост от характеристиките, значимостта, сложността и рисковете при експлоатация строежите се категоризират, както следва:

1. първа категория:

а) автомагистрали, скоростни пътища и пътища I, II и III клас от републиканската пътна мрежа, общински пътища, първостепенна улична мрежа от I до IV клас, железопътни линии, пристанища и летища, метрополитени и съоръженията към тях;

б) преносни и разпределителни проводи (мрежи) на техническата инфраструктура и съоръженията към тях в областта на водоснабдяването, канализацията, електроснабдяването, топлоснабдяването, газоснабдяването и други дейности; хидротехнически, хидромелиоративни и други мрежи, съоръжения и инсталации на техническата инфраструктура;

в) специални обекти, свързани с отбраната и сигурността на страната, както и строежи, необходими за предпазване и защита на населението и възстановяване на районите от бедствия и аварии;

г) строежи, криещи опасност от взрив, от значително вредно въздействие върху околната среда или от разпространение на отровни или вредни вещества;

д) хидротехнически съоръжения, криещи опасност от наводнения, в т.ч. язовири и прилежащите им съоръжения и временно строителство;

е) строежи, при които не се допуска прекъсване на технологичния процес;

ж) съоръжения за геозащита и брегоукрепване по реките и морския бряг;

з) съоръжения и инсталации за третиране на отпадъци и закриване на депа за отпадъци чрез повърхностно запечатване с горен изолиращ екран;

и) сгради и съоръжения на мини, рудници и кариери, в т.ч. за ликвидацията им, както и строежи, свързани с отстраняване на екологични щети в района на въздействието им;

к) електрически централи и топлоцентрали с изключение на обекти за производство на енергия от възобновяеми източници по чл. 147, ал. 1, т. 14;

л) производствени сгради, инсталации, предприятия и съоръжения с капацитет над 100 работни места или с разгъната застроена площ над
1200 кв. м, прилежащата им инфраструктура и съоръженията към тях;

м) производствени сгради, инсталации, съоръжения, прилежаща инфраструктура и други на металургичната и химическата промишленост;

н) други строежи с национално значение, определени с акт на Министерския съвет;

о) недвижими културни ценности с категория „световно значение” и „национално значение”, както и сгради в границите и охранителните зони на археологическите резервати извън урбанизирани територии;

п) сгради и обекти за обществено обслужване с капацитет над
200 места за посетители или с разгъната застроена площ над 5000 кв. м и съоръженията към тях;

р) жилищни и смесени сгради с високо застрояване;

с) паркове и градини с площ над 1 хектар;

т) електронни съобщителни мрежи и съоръжения, изграждани от магистрален тип на национално ниво, включително съобщителни и базови станции;

у) реконструкция и основен ремонт на строежите от тази категория;

2. втора категория:

а) частни пътища, улици от второстепенната улична мрежа V и VI клас и съоръженията към тях;

б) жилищни и смесени сгради със средно застрояване;

в) сгради и обекти за обществено обслужване с разгъната застроена площ от 1000 до 5000 кв. м или с капацитет от 100 до 200 места за посетители и съоръженията към тях;

г) производствени сгради, инсталации, съоръжения, прилежаща инфраструктура и други с капацитет от 50 до 100 работни места и съоръженията към тях;

д) паркове, градини и озеленени площи до 1 хектар;

е) недвижими културни ценности с категория „местно значение”;

ж) електронни съобщителни мрежи и съоръжения, изграждани в урбанизирани територии с високо и средно застрояване;

з) реконструкции, преустройства и основни ремонти на строежите от тази категория и преустройства на сградите от първа категория, с които не се засяга конструкцията им;

3. трета категория:

а) жилищни и смесени сгради с ниско застрояване, вилни сгради;

б) сгради и обекти за обществено обслужване с разгъната застроена площ до 1000 кв. м или с капацитет до 100 места за посетители и съоръженията към тях;

в) производствени сгради, инсталации, съоръжения, прилежаща инфраструктура и други с капацитет до 50 работни места и съоръженията към тях;

г) електронни съобщителни мрежи и съоръжения, изграждани в урбанизирани територии с ниско застрояване;

д) недвижими културни ценности с категория „ансамблово значение” и „за сведение”;

е) рекултивация на стари, нерегламентирани общински депа за твърди битови и неопасни отпадъци с преустановена експлоатация и с доказано неналичие на сметищен газ и инфилтрат;

ж) строежи от допълващото застрояване, извън тези по чл. 147, ал. 1;

з) реконструкции, преустройства и основни ремонти на строежите от тази категория;

4. четвърта категория - строежите по чл. 54, ал. 1 и 4 и чл. 147, ал. 1.“

***Предложение от н.пр. Методи Андреев:***

*Предложените в § 21 промени в чл. 137, ал. 1 отпадат.*

***Предложение от н.пр. Вили Лилков:***

*Създава се нов § 21а:*

 *§ 21а. В чл. 139 се правят следните изменения и допълнения:*

 *1.Алинея 3 добива следната редакция:*

 *„(3) Проектантите по всяка част от инвестиционния проект представят декларации, че са запознати с инвестиционния проект в цялост.“*

 *2.Създава се нова ал. 6:*

 *„(6) Инвестиционните проекти се изработват от проектанти с актуална проектантска правоспособност, което е условие за одобряването или за съгласуването им.“*

**§ 22.** В чл. 141 се правят следните изменения и допълнения:

1. В ал. 1 накрая се добавя „въз основа на предварителна оценка за съответствие по чл. 142, ал. 2“.

2. В ал. 7 думите „с Министерството на културата при условията и по реда на чл. 125, ал. 6“ се заменят с „при условията и по реда на Закона за културното наследство“.

3. Алинея 8 се изменя така:

„(8) Идейните инвестиционни проекти се съгласуват или се отказва съгласуването им от компетентния орган:

1. в едномесечен срок от внасянето им, когато предварителната оценка е изготвена по чл. 142, ал. 6, т. 1;

2. в 14-дневен срок от внасянето им, когато предварителната оценка е извършена по чл. 142, ал. 6, т. 2.“

**§ 23.** В член 142 се правят следните изменения и допълнения:

1. В ал. 5 т. 9 се отменя.

2. В ал. 6, т. 2 думите „и втора“ се заличават.

3. В ал. 11 се създава изречение второ:

„Оценката може да се извърши и като част от комплексния доклад по чл. 142, ал. 6, т. 2, когато регистрираната фирма консултант е вписана и в регистъра по чл. 44, ал. 1 от Закона за енергийната ефективност (ЗЕЕ) за извършване на дейностите по чл. 43, ал. 1 от ЗЕЕ или в състава й са включени физически лица – консултанти по енергийна ефективност, вписани в регистъра по чл. 44, ал. 1 от ЗЕЕ за извършване на дейностите по чл. 43, ал. 2 от ЗЕЕ за строежи от трета категория.“

***Предложение от н.пр. Методи Андреев:***

*В § 23, в т. 2 от ал. 6 на чл. 142 изразът „първа и втора категория“ се заменя с „първа, втора и трета категория“.*

***Предложение от н.пр. Вили Лилков:***

*§ 23 добива следната редакция:*

 *„§ 23. В чл. 142 се правят следните изменения и допълнения:*

 *1. В ал. 2 изречение последно се заличава.*

 *2. Създава се нова ал. 3:*

 *„(3) В случаите по ал. 2 инвестиционните проекти за следващите фази на проектиране се одобряват в хода на строителството преди извършване на съответните строително-монтажни работи и подлежат на оценка съгласно изискванията на ал. 6. Върху всяка част от инвестиционните проекти се вписва номерът на разрешението за строеж, към което се одобряват. Само когато инвестиционните проекти за следващите фази на проектиране предвиждат промяна на първоначално одобрения обем на обекта в хоризонтално или във вертикално отношение, след одобряване на съответната част от инвестиционния проект, главният архитект на общината със заповед вписва промяната в разрешението за строеж. Заповедта се съобщава и влиза в сила по реда, предвиден за разрешението за строеж.“*

 *3. Алинеи от 3 до 11 се преномерират и стават съответно от 4 до 12.*

 *4. В ал. 6 т. 9 се отменя.*

 *5. В ал. 7, т. 2 думите „и втора“ се заличават.*

 *6. В ал. 12 се създава изречение второ: „Оценката може да се извърши и като част от комплексния доклад по чл. 142, ал. 6, т. 2, когато регистрираната фирма консултант е вписана и в регистъра по чл. 44, ал. 1 от Закона за енергийната ефективност (ЗЕЕ) за извършване на дейностите по чл. 43, ал. 1 от ЗЕЕ или в състава й са включени физически лица – консултанти по енергийна ефективност, вписани в регистъра по чл. 44, ал. 1 от ЗЕЕ за извършване на дейностите по чл. 43, ал. 2 от ЗЕЕ за строежи от трета категория.“*

***Предложение от н.пр. Александър Ненков:***

 *В § 23 на Вносителя точка 2 се изменя така:*

 *„2. В ал. 6, т. 2 думите „първа и втора“ се заменят с „първа, втора и трета“.*

**§ 24.** В чл. 143, ал. 1 се правят следните изменения:

1. В т. 2 думите „първа, втора и трета“ се заменят с „първа“.

2. В т. 5 думите „с Министерството на културата“ се заличават.

***Предложение от н.пр. Методи Андреев:***

*Предложените в § 24 промени в чл. 143, ал. 1 да отпаднат.*

***Предложение от н.пр. Вили Лилков:***

*В § 24 се създава нова т. 3:*

 *„3. Създава се нова ал. 4:*

 *„(4) Инвестиционните проекти могат да се съгласуват и одобряват и без предварителен договор за присъединяване към енергопреносната мрежа на техническата инфраструктура, когато предвиждат експлоатацията на обекта да се осигурява изцяло чрез ползване на собствени възобновяеми енергийни източници разположени в обекта или в непосредствена близост – в рамките на урегулирания поземлен имот, в който се намира.“*

**§ 25.** В чл. 144 се правят следните изменения и допълнения:

1. В ал. 1, т. 3 думата „три“ се заменя с „две“ и накрая се добавя „на хартиен и електронен носител“.

2. Създава се ал. 6:

„(6) За изграждане на национален обект, на обект с национално значение или на общински обект от първостепенно значение не се представя документ за собственост, а документи, удостоверяващи, че са приключили отчуждителните производства по Закона за държавната собственост и по Закона за общинската собственост.“

***Предложение от н.пр. Александър Ненков:***

*В § 25 на Вносителя в т. 1 се създава изречение второ:* „*Форматът на записа на цифровите копия на инвестиционните проекти и на документите и данните към тях, се определят с наредбата по чл. 139, ал. 5;*“

**§ 26.** В чл. 145 се правят следните изменения и допълнения:

1. Алинеи 1 и 2 се изменят така:

„(1) Техническите или работните инвестиционни проекти се съгласуват и одобряват от:

1. главния архитект на общината (района);

2. областния управител - за обекти на техническата инфраструктура с обхват повече от една община или за обекти с регионално значение;

3. министъра на регионалното развитие и благоустройството за:

а) обекти с обхват повече от една област;

б) обекти с национално значение и/или национални обекти;

в) републиканските пътища, железопътните магистрали и железопътните линии;

4. министъра на отбраната, съответно от министъра на вътрешните работи, от председателя на Държавна агенция „Национална сигурност” или от председателя на Държавна агенция „Разузнаване”, когато се отнасят за обекти на тази агенция - за специалните обекти, свързани с отбраната и сигурността на страната.

(2) Съгласуването на инвестиционните проекти по ал. 1 се състои в проверка на съответствието им с предвижданията на подробния устройствен план и правилата и нормативите за разполагане на застрояването и устройствените показатели.“

2. В ал. 5, изречение първо след думата „възстановяват“ се добавя „при необходимост“, а думите „т. 1, 2, 3 и 5“ се заменят с „т. 1-3“.

***Предложение от н.пр. Вили Лилков:***

*Създава се § 26а:*

 *§ 26а. В чл. 146 се правят следните изменения и допълнения:*

 *1. Текстът на чл. 146, става ал. 1.*

 *2.Създава се нова ал. 2:*

 *„(2) Органът по чл. 216, ал. 2, при разглеждане на жалби срещу отказ за одобряване на инвестиционен проект, е длъжен да изиска писмено становище от проектанта, изработил инвестиционния проект. Становището на проектанта задължително се обсъжда в мотивите на акта по повод оспорването на отказа.“*

**§ 27.** В чл. 147, ал. 3 думите „по реда на чл. 84, ал. 1 от“ се заменят с „при условията и по реда на“.

***Предложение от Димитър Танев и гр. н.пр.:***

*В чл. 147, т. 3 думите „оранжерии с площ до 200 кв.м се заменят с „оранжерии с площ до 0,5 хектара“.*

**§ 28.** В чл. 148, ал. 9 т. 3 се отменя.

***Предложение от н.пр. Александър Ненков:***

 *В § 28 на Вносителя се прави следното допълнение:*

 *1. В чл. 148, ал.2 думите „а за градовете с районно деление - по решение на общинския съвет - от главния архитект на района“ се заличават.*

 *2. Текстът на вносителя става т. 2.*

**§ 29.** В чл. 153 се правят следните изменения и допълнения:

1. Създава се нова ал. 4:

„(4) Презаверяване на разрешението за строеж се извършва от органа, който го е издал, в 14-дневен срок от подаването на заявление, след преценка за съответствие с предвижданията на действащия подробен устройствен план, както и с изискванията на влезли в сила административни актове по Закона за опазване на околната среда, Закона за биологичното разнообразие, Закона за културното наследство или друг специален закон, които в зависимост от вида и големината на строежа са необходимо условие за разрешаване на строителството. Презаверката се извършва еднократно и се отразява върху всички екземпляри на издаденото разрешение за строеж. Презавереното разрешение за строеж губи правно действие в сроковете по ал. 2, които започват да текат от датата на презаверяването.“

2. Досегашните ал. 4 и 5 стават съответно ал. 5 и 6.

***Предложение от н.пр. Александър Ненков:***

*§ В 29 на Вносителя в чл. 153, ал. 4 се изменя така:*

 *„(4) Презаверяване на разрешението за строеж се извършва от органа, който го е издал в 14-дневен срок от подаване на заявление, след служебна проверка за съответствие с предвижданията на действащия подробен устройствен план, както и с изискванията на влезли в сила административни актове по Закона за опазване на околната среда, Закона за биологичното разнообразие, Закона за културното наследство или друг специален закон, които в зависимост от вида и големината на строежа са необходимо условие за разрешаване на строителството. Презаверката е административна услуга, която се извършва еднократно чрез вписване върху всички екземпляри на издаденото разрешение за строеж. Презавереното разрешение за строеж губи правно действие в сроковете по ал. 2, които започват да текат от датата на презаверяване.“.*

***Предложение от н.пр. Александър Ненков:***

*§ 29 на Вносителя се изменя така:*

 *§ 29. В чл. 153 се правят следните изменения и допълнения:*

 *1. Алинея 2 се изменя така:*

 *„(2) Разрешението за строеж губи правно действие, когато:*

 *1. в продължение на 3 години от влизането му в сила не е започнало строителството;*

 *2. в продължение на 5 години от започване на строителството не е завършен грубият строеж, включително покривът на сградите;*

 *3. в продължение на 10 години от започване на строителството на елементи на техническата инфраструктура то не е завършено или не е завършен грубият строеж, включително покривът на сградите за обектите по чл. 137, ал. 1, т. 1 и 2, за националните обекти, за обектите с национално значение и за обектите с първостепенно общинско значение."*

 *2. В ал. 3 изречение второ се заличава.*

 *3.Създават се нови ал. 4, 5 и 6:*

 *„(4) Презаверяването на разрешението за строеж в случаите по ал. 2, т. 1 подновява срока за започване на строителството, а презаверяването на разрешението за строеж в случаите по т. 2 и 3 подновява срока за завършване на строителството.*

 *(5)Разрешението за строеж може да се презаверява само веднъж - за подновяване на срока за започване на строежа или за подновяване на срока за завършване на строежа.*

 *(6) Презаверка на разрешението за строеж може да бъде поискана от възложителя на строежа в тримесечен срок от изтичането на срока по ал. 2. Презаверяването на разрешението за строеж се извършва от органа, който го е издал, в 14-дневен срок от подаване на заявлението. В случаите по ал. 2, т. 1 презаверката се извършва след преценка от органа, който го е издал,за съответствие с предвижданията на действащия подробен устройствен план, както и с изискванията на влезли в сила административни актове по Закона за опазване на околната среда, Закона за биологичното разнообразие, Закона за културното наследство или друг специален закон, които в зависимост от вида и големината на строежа са необходимо условие за разрешаване на строителството. Презаверката се извършва еднократно и се отразява върху всички екземпляри на издаденото разрешение за строеж.*

 *4. Досегашната ал. 4 става ал. 7 и се изменя така:*

 *„(7) При презаверяване на разрешението за строеж се заплаща 50 на сто от предвидената такса за издаване на разрешение за строеж."*

 *5.Създава се нова ал. 8:*

 *„(8) Презавереното разрешение за строеж губи правно действие след изтичане на срока, за който е презаверено ако не е започнато или съответно не е завършено строителството."*

 *6. Досегашната ал. 5 става ал. 9.*

**§ 30.** В чл. 154 се създава ал. 6:

„(6) Измененията в одобрения инвестиционен проект в обхвата на съществените отклонения по ал. 2, т. 5-8 се одобряват при условията и по реда на чл. 145 в сроковете по чл. 144, ал. 3. Заповедта за допълване на разрешението за строеж по ал. 5 се издава едновременно с одобряване на измененията в инвестиционния проект.“

***Предложение от н.пр. Вили Лилков:***

*§ 30 добива следната редакция:*

 *§ 30. В чл. 154 се правят следните изменения и допълнения:*

 *1. В ал. 1 изразът „след съгласуване с водещия проектант на обекта“ се заличава.*

 *2. Създава се нова ал. 6:*

 *„(6) Измененията в одобрения инвестиционен проект в обхвата на съществените отклонения по ал. 2, т. 5-8 се одобряват при условията и по реда на чл. 145 в сроковете по чл. 144, ал. 3. Заповедта за допълване на разрешението за строеж по ал. 5 се издава едновременно с одобряване на измененията в инвестиционния проект.“*

***Предложение от н.пр. Александър Ненков:***

*В § 30 на Вносителя се правят следните изменения:*

 *1.  В чл. 154, ал. 1 думите „след съгласуване с водещия проектант на обекта“ се заличават.*

 *2. Текстът на вносителя става т. 2.*

**§ 31.** В част трета, в глава девета, раздел І се създава чл. 156б:

„Чл. 156б. (1) Преди откриването на строителната площадка и/или преди започването на дейностите по изграждане или премахване на строеж възложителят внася за одобряване в общината:

1. план за управление на строителните отпадъци в случаите, когато се изисква по Закона за управление на отпадъците;

2. план за безопасност и здраве.

(2) Планът по ал. 1, т. 1 се одобрява при условията и по реда на Закона за управление на отпадъците.

(3) Планът по ал. 1, т. 2 се одобрява от кмета на общината или от оправомощено от него длъжностно лице в 14-дневен срок от внасянето му.

(4) За строежи, разположени на територията на повече от една община, плановете по ал. 1 се одобряват от кметовете на съответните общини или от оправомощени от тях длъжностни лица за частта от строежа, която се изпълнява в териториалния обхват на съответната община.

(5) Одобрените планове по ал. 1 губят правно действие, в случай че в 6-месечен срок от датата на одобряването им строителството не е започнало, както и когато разрешението за строеж е загубило правно действие.“.

**§ 32.** В чл. 157 се правят следните изменения и допълнения:

1. В ал. 2 в изречение първо думите „пета категория“ се заменят с „трета категория“, а изречение второ се изменя така:

„Откриването на строителна площадка и определяне на строителна линия и ниво, както и заверката на заповедната книга се извършват след представяне от възложителя на одобрен план за управление на строителните отпадъци, одобрен план за безопасност и здраве, договор за изпълнение на строежа със строител, който е вписан в Централния професионален регистър на строителя, както и договор за авторски надзор с проектанта.“

2. Създават се ал. 5 и 6:

„(5) За съставяне на протокола по ал. 4 лицето, упражняващо строителен надзор, или техническият ръководител – за строежите от трета категория, подава искане в общинската администрация в 7-дневен срок преди датата за съставянето му.

(6) Служителят по чл. 223, ал. 2 е длъжен да се яви на определената в искането по ал. 5 дата, като неявяването му не препятства съставянето на протокола за откриване на строителна площадка и определяне на строителна линия и ниво на строежа.“

3. Досегашната ал. 5 става ал. 7.

***Предложение от н.пр. Методи Андреев:***

*В § 32 се правят следните изменения:*

* *В т. 1 думите „ „пета категория“ се заменят с „трета категория“, а“ се заличават;*
* *В т. 2, в ал. 5 думите „трета категория“ се заменят с „пета категория“.*

***Предложение от н.пр. Вили Лилков:***

 *В § 32, т. 3 добива следната редакция:*

 *„3.Досегашната ал. 5 става ал. 7като във второто изречение след думата „строителя“ се добавя „проектанта“.*

**§ 33.** В чл. 158, ал. 2 думите „пета категория“ се заменят с „трета категория“.

***Предложение от н.пр. Методи Андреев:***

*§ 33 да отпадне.*

**§ 34.** В чл. 159 се правят следните изменения:

1. В ал. 1 думата „пета“ се заменя с „трета“.

2. В ал. 2 думата „пета“ се заменя с „трета“.

3. В ал. 3 думата „пета“ се заменя с „трета“.

***Предложение от н.пр. Методи Андреев:***

*§ 34 да отпадне.*

**§ 35.** В чл. 161, ал. 4 се създава т. 5:

„5. започване на строеж със сключен договор за авторски надзор на обекта.“

**§ 36.** В чл. 162, ал. 2 думата „пета“ се заменя с „трета“.

***Предложение от н.пр. Методи Андреев:***

*§ 36 да отпадне.*

***Предложение от н.пр. Вили Лилков:***

*§ 36 добива следната редакция:*

 *§ 36. В чл. 162 се правят следните изменения:*

 *1. В ал. 2 думата „пета“ се заменя с „трета“.*

 *2. Алинеи 7 и 8 се отменят.*

***Предложение от н.пр. Александър Ненков:***

*§ 36 на Вносителя се изменя така:*

 *§ 36. В чл. 162 ал. 7 и 8 се отменят.*

**§ 37.** В чл. 163а, ал. 4 думата „пета“ се заменя с „трета“.

***Предложение от н.пр. Методи Андреев:***

*§ 37 да отпадне.*

**§ 38.** В чл. 166, ал. 1, т. 2 накрая се добавя „при упражняване на дейностите по т. 1“.

**§ 39.** В чл. 167, ал. 2, т. 7 думите „удостоверение за положен изпит по чл. 43, ал. 1, т. 3, буква „в“ се заменят с „удостоверение за вписване в регистъра по чл. 44, ал. 5“.

**§ 40.** В чл. 168, ал. 2 думите „до четвърта“ се заменят с „и втора“.

**§ 41.** В чл. 175, ал. 3 се правят следните изменения:

1. В т. 1 думите „четвърта, пета и шеста“ се заменят с „втора, трета и четвърта“.

2. В т. 2 думите „първа, втора и трета“ се заменят с „първа“.

***Предложение от н.пр. Методи Андреев:***

*§ 41 да отпадне.*

***Предложение от н.пр. Вили Лилков:***

*§ 41 добива следната редакция:*

 *§ 41. В чл. 175 се правят следните изменения:*

 *1. В ал. 2 думите „водещият проектант“ се заличават.*

 *2. В ал. 3, т. 1 думите „четвърта, пета и шеста“ се заменят с „втора, трета и четвърта“.*

 *3. В ал. 3, т. 2 думите „първа, втора и трета“ се заменят с „първа“.*

***Предложение от н.пр. Александър Ненков:***

 *§ 41 на Вносителя се изменя така:*

 *§ 41. В чл. 175, ал.2 думите „водещия проектант“ се заменят с „проектанта“.*

**§ 42.** В чл. 176б, ал. 1 думата „пета“ се заменя с „трета“.

***Предложение от н.пр. Методи Андреев:***

*§ 42 да отпадне.*

**§ 43.** В чл. 177 се правят следните изменения и допълнения:

1. В ал. 2 думите „първа, втора и трета“ се заменят с „първа“.

2. В ал. 3, изречение първо:

а) думите „четвърта и пета“ се заменят с „втора и трета“;

б) накрая се поставя запетая и се добавя „при условия и по ред, определени в наредбата по ал. 2“.

3. Алинея 7 се отменя.

***Предложение от н.пр. Методи Андреев:***

*В § 43 се правят следните изменения:*

* *Т. 1 се заличава;*
* *Т. 2 става т. 1 и се изменя така:*

*„1. В ал. 3, накрая на изречение първо се поставя запетая и се добавя „при условия и по ред, определени в наредбата по ал. 2“;*

* *Т. 3 става т. 2.*

**§ 44.** В чл. 178 се правят следните изменения:

1. В ал. 2 думата „шеста“ се заменя с „четвърта“.

2. В ал. 3 т. 6 се отменя.

3. В ал. 5 думите „до трета“ се заличават.

4. В ал. 6 думите „четвърта и пета“ се заменят с „втора и трета“.

***Предложение от н.пр. Методи Андреев:***

*В § 43 т. 1, 3 и 4 се заличават.*

***Предложение от н.пр. Александър Ненков:***

 *Създава се нов § 44а :*

 *§ 44а. Чл. 208 се изменя така:*

 *„Чл. 208. (1) След изтичане на пет години от влизане в сила на подробните устройствени планове за изграждане на обекти - публична държавна или публична общинска собственост, на десет години от влизането в сила на подробните устройствени планове за изграждане на елементи на техническата инфраструктура по чл. 64 - публична собственост на държавата и общините, а за имоти, предвидени за озеленени площи по чл. 61, ал. 4 - петнадесет години от влизане в сила на плановете, собствениците на недвижими имоти имат правата по чл. 134, ал. 2, т. 1.*

 *(2)  Започналото след изтичане на сроковете по ал. 1 отчуждително производство по Закона за държавната собственост и по Закона за общинската собственост, се спира при наличие на заявление от заинтересован собственик с искане за изменение на плана на основание чл. 134, ал.2, т.1, подадено преди датата на откриване на производството по отчуждаване, до влизане в сила на акта за одобряване на изменение на подробния устройствен план. Отчуждителното производство не се спира, ако бъде постигнато споразумение по чл. 20 от Административнопроцесуалния кодекс. В случай, че с новия подробен устройствен план се докаже, че държавната или общинската нужда е отпаднала, производството по отчуждаване се прекратява.*

 *(3) Алинея 1 и 2 не се прилагат, ако е започнало производство по отчуждаване преди изтичането на сроковете по ал.1.“*

**§ 45.** В чл. 215 се правят следните изменения и допълнения:

1. В ал. 5, изречение първо след думите „заповедта по“ се добавя „чл. 156, ал. 4 и по“.

2. Алинея 7 се изменя така:

„(7) Окончателни са решенията на първоинстанционния съд по жалби или протести срещу индивидуални административни актове за:

1. одобряване или за изменение на подробни устройствени планове за обекти с национално значение и за общински обекти от първостепенно значение и отказите за издаване на такива актове;

2. одобряване на комплексни проекти за инвестиционна инициатива за обекти с национално значение и за общински обекти от първостепенно значение и отказите за тяхното одобряване;

3. разрешаване на строителството за изграждане на обекти с национално значение и на общински обекти от първостепенно значение и отказите за издаване на такива актове.“

***Предложение от н.пр. Александър Ненков:***

*Създава се нов § 45а:*

 *§ 45а. В чл. 218, алинея 3 се добавя ново изречение трето: „Когато е оспорено решение на общинския съвет, прието на основание чл. 16, предмет на делото е целият подробен устройствен план, като всички жалби се разглеждат в едно съдебно производство.“*

**§ 46.** В чл. 222 се правят следните изменения:

1. В ал. 1:

а) в т. 1 думите „до трета категория включително“ се заменят с „категория“;

б) в т. 2 думите „до трета категория включително“ се заменят с „категория“;

в) в т. 6 думите „до трета категория включително“ се заменят с „категория“;

г) в т. 7 думите „до трета категория включително“ се заменят с „категория“;

д) в т. 8 думите „до трета категория включително“ се заменят с „категория“;

е) в т. 10 думите „до трета категория включително“ се заменят с „категория“.

2. В ал. 2:

а) в т. 1 думите „първа, втора и трета“ се заменят с „първа“;

б) в т. 2 думите „до трета категория включително“ се заменят с „категория“.

***Предложение от н.пр. Методи Андреев:***

*§ 46 да отпадне.*

**§ 47.** В чл. 223 се правят следните изменения:

1. В ал. 1 думите „четвърта, пета и шеста“ се заменят с „втора, трета и четвърта“.

2. В ал. 2 думите „четвърта, пета и шеста“ се заменят с „втора, трета и четвърта“.

***Предложение от н.пр. Методи Андреев:***

*§ 47 да отпадне.*

**§ 48.** В чл. 224 се правят следните изменения:

1. В ал. 1 думите „до трета“ се заличават.

2. В ал. 5 думите „до трета“ се заличават.

***Предложение от н.пр. Методи Андреев:***

*§ 48 да отпадне.*

**§ 49.** В чл. 224а се правят следните изменения:

1. В ал. 1 думите „четвърта до шеста“ се заменят с „втора до четвърта“.

2. В ал. 5 думите „четвърта до шеста“ се заменят с „втора до четвърта“.

***Предложение от н.пр. Методи Андреев:***

*§ 49 да отпадне.*

**§ 50.** В чл. 225, ал. 1 думите „първа, втора и трета категория“ се заменят с „първа категория“.

***Предложение от н.пр. Методи Андреев:***

*§ 50 да отпадне.*

**§ 51.** В чл. 225а, ал. 1 думите „четвърта до шеста категория“ се заменят с „втора до четвърта категория“.

***Предложение от н.пр. Методи Андреев:***

*§ 51 да отпадне.*

**§ 52.** В чл. 232 се правят следните изменения и допълнения:

1. В ал. 1:

а) точка 5 се изменя така:

„5. в срок, определен с нормативен акт: не се произнесе по искане за разрешаване, процедиране и одобряване на устройствени планове и техни изменения, за съгласуване и одобряване на инвестиционни проекти и издаване на разрешения за строеж, за съставяне или издаване на строителни книжа, скици, визи за проектиране и други; не извърши проверки или други технически услуги; не отговори на постъпила жалба; не препрати искането, съответно жалбата, на компетентния орган;“

б) създават се т. 9 и 10:

„9. не е изпълнило задължението по чл. 157, ал. 6;

10. не се е произнесло в срока по чл. 177, ал. 3 по искане за въвеждане в експлоатация.“

2. В ал. 5 т. 7 се изменя така:

„7. е допуснало да бъде поставен върху негов имот или е поставило преместваем обект, рекламен, информационен или монументално-декоративен елемент в противоречие с изискванията на наредбата по чл. 56, ал. 2.“

3. В ал. 7 думите „чл. 161, ал. 3“ се заменят с „чл. 161, ал. 4“.

***Предложение от н.пр. Вили Лилков:***

*Създава се нов § 52а:*

 *„§ 52а. Член 232в се отменя.*

***Предложение от н.пр. Александър Ненков:***

*Създава се нов § 52а:*

 *„§ 52а. Член 232в се отменя.*

**§ 53.** В чл. 237 се правят следните изменения и допълнения:

1. В ал. 1:

а) в т. 1 думите „до трета категория включително“ се заменят с „категория“;

б) в т. 2 думите „до трета категория включително“ се заменят с „категория“;

в) в т. 3 думите „до трета категория включително“ се заменят с „категория“, а след думите „чл. 224, ал. 1“ се добавя „и 5“;

г) в т. 4 думите „до трета категория включително“ се заменят с „категория“;

д) в т. 10 думите „трета, четвърта и пета“ се заменят с „трета“.

2. В ал. 2:

а) в т. 1 думите „четвърта до шеста“ се заменят с „втора до четвърта“;

б) в т. 3 думите „строеж по т. 2“ се заменят със „строеж, спрян със заповед по чл. 224а, ал. 1 и 5“;

в) в т. 4 думите „четвърта и пета“ се заменят с „втора и трета“;

г) създава се т. 7:

„7. на лице, което е допуснало да бъде поставен върху негов имот или е поставило преместваем обект, рекламен, информационен или монументално-декоративен елемент в противоречие с изискванията на наредбата по чл. 56, ал. 2 – в размер от 1000 до 10 000 лв.“

***Предложение от н.пр. Методи Андреев:***

*§ 53 се изменя така:*

 *§ 53. В ал. 2 на чл. 237 се правят следните изменения и допълнения:*

 *1.В т. 3 думите „строеж по т. 2“ се заменят със „строеж, спрян със заповед по чл. 224а, ал. 1 и 5“;*

*2.Създава се т. 7:*

 *„7. на лице, което е допуснало да бъде поставен върху негов имот или е поставило преместваем обект, рекламен, информационен или монументално-декоративен елемент в противоречие с изискванията на наредбата по чл. 56, ал. 2 – в размер от 1000 до 10 000 лв.“*

***Предложение от н.пр. Александър Ненков:***

 *Създава се нов § 53а:*

 *§ 53а. В § 5 от допълнителните разпоредби се създава т. 84:*

 *„84. Започнало производство по отчуждаване по смисъла на чл. 208, ал.3 за обектите публична държавна собственост е налице при постъпило искане по чл. 34, ал.1 от Закона за държавната собственост, а за обектите на публичната общинска собственост - при публикувано обявление по чл. 25, ал.1 от Закона за общинската собственост. За елементите на техническата инфраструктура по чл. 64, ал.1, публична общинска собственост, се счита че е налице започнало производство по отчуждаване, ако преди изтичането на сроковете по чл. 208, ал.1 общината е придобила на основание чл. 199 или на основание чл. 21, ал.4 от Закона за общинската собственост, отделни поземлени имоти или части от тях, необходими за изграждането на съответния етап.“*

**Преходни и заключителни разпоредби**

**§ 54.** В Закона за морските пространства, вътрешните водни пътища и пристанищата в Република България(обн., ДВ, бр. 12 от 2000 г.; изм. и доп., бр. 111 от 2001 г., бр. 24 и 70 от 2004 г., бр. 11 от 2005 г.; Решение № 5 на Конституционния съд от 2005 г. – бр. 45 от 2005 г.; изм. и доп., бр. 87, 88, 94, 102 и 104 от 2005 г., бр. 30, 36, 43, 65, 99 и 108 от 2006 г., бр. 41, 54 и 109 от 2007 г., бр. 67, 71, 98 и 108 от 2008 г., бр. 47 и 81 от 2009 г., бр. 61 и 88 от
2010 г., бр. 23 от 2011 г., бр. 32 и 53 от 2012 г., бр. 15, 28, 66 и 109 от 2013 г.; Решение № 3 на Конституционния съд от 2014 г. – бр. 24 от 2014 г.; изм. и доп., бр. 98 от 2014 г., бр. 14 и 52 от 2015 г. и бр. 26 от 2016 г.) в чл. 52б, ал. 4, чл. 112г, ал. 5 и чл. 112о, ал. 3 след думите „министъра на регионалното развитие и благоустройството“ се добавя „или от оправомощени от него длъжностни лица“.

**§ 55.** В Закона за Камарата на строителите (обн., ДВ, бр. 108 от
2006 г.; изм. и доп., бр. 19, 35 и 92 от 2009 г., бр. 15 от 2010 г., бр. 82 от 2012 г. и бр. 83 от 2013 г.) се правят следните изменения и допълнения:

1. В чл. 3, ал. 2 думите „пета категория“ се заменят с „трета категория“.

2. В чл. 6 се създава изречение второ:

„Камарата на строителите се представлява поотделно от председателя на управителния съвет и от изпълнителния директор, който се избира от управителния съвет, в съответствие с правомощията, определени с решение на Управителния съвет на камарата.“

3. В чл. 14:

а) алинея 1 се изменя така:

„(1) Вписването на строителите в Централния професионален регистър на строителя се извършва по категории строежи – за строежи от първа категория, за строежи от втора категория и за строежи от трета категория, както и по отделни строителни и монтажни работи по чл. 3, ал. 2, за изпълнението на които строителят докаже, че отговаря на изискванията по този закон.”;

б) алинея 2 се отменя;

в) в ал. 5 думите „трета, четвърта и пета категория” се заменят с „трета категория”;

4. В чл. 15:

а) алинея 2 се изменя така:

„(2) В правилника по чл. 14, ал. 7 се определят критерии за вписване в отделните категории, въз основа на които се установява, че строителят разполага с необходимите човешки и технически ресурси, както и с необходимия производствен опит.”;

б) алинея 3 се отменя;

в) в ал. 4 думите „За изпълнение на обекти по чл. 137, ал. 1, т. 1, буква „м” и чл. 137, ал. 1, т. 4, буква „е” и т. 5, буква „е” от Закона за устройство на територията” се заменят със „За изпълнение на обекти -недвижими културни ценности по Закона за културното наследство” и след тях се поставя запетая;

г) алинея 5 се отменя.

5. В чл. 17, ал. 2, т. 8 думите „строежи по чл. 137, ал. 1, т. 1, буква „м” и чл. 137, ал. 1, т. 4, буква „е” и т. 5, буква „е” от Закона за устройство на територията” се заменят със „строежи - недвижими културни ценности по Закона за културното наследство”.

6. В чл. 21, ал. 1 т. 7 се изменя така:

„7. установяване, че строителят е престанал да отговаря на някое от изискванията по чл. 15, което се извършва при условия и по ред, определени в правилника по чл. 14, ал. 7;“.

***Предложение от н.пр. Методи Андреев:***

*В § 55 се правят следните изменения:*

* *Т. 1 и т. 3 се заличават;*
* *Т. 2, 4, 5 и 6 стават съответно т. 1, 2, 3 и 4.*

**§ 56.** В Закона за камарите на архитектите и инженерите в инвестиционното проектиране (обн., ДВ, бр. 20 от 2003 г.; изм. и доп., бр. 65 от 2003 г., бр. 77 от 2005 г., бр. 30 и 79 от 2006 г., бр. 59 от 2007 г., бр. 13 от 2008 г., бр. 28 от 2009 г., бр. 15 от 2010 г., бр. 82 от 2012 г., бр. 66 и 83 от 2013 г., бр. 98 от 2014 г. и бр. 27 от 2016 г.) се правят следните изменения:

1. В чл. 7, ал. 3, т. 2:

а) в буква „а“ думите „пета и шеста категория“ се заменят с „трета и четвърта категория“;

б) в буква „б“ думите „четвърта категория“ се заменят с „втора категория“, думите „пета категория“ се заменят с „трета категория“ и думите „шеста категория“ се заменят с „четвърта категория“;

в) в буква „в“ думите „пета и шеста категория“ се заменят с „трета и четвърта категория“.

2. В чл. 29, ал. 3 думите „от първа до четвърта категория по чл. 137, т. 1-4 от Закона за устройство на територията“ се заменят с „от първа и втора категория по Закона за устройство на територията“.

***Предложение от н.пр. Методи Андреев:***

*§ 56 да отпадне.*

**§ 57.** В Закона за защита при бедствия (обн., ДВ, бр. 102 от 2006 г.; изм. и доп., бр. 41 и 113 от 2007 г., бр. 69 и 102 от 2008 г., бр. 35, 74 и 93 от
2009 г., бр. 61, 88 и 98 от 2010 г., бр. 8, 39 и 80 от 2011 г. и бр. 68 от 2013 г., бр. 53 от 2014 г., бр. 14, 79 и 81 от 2015 г. и бр. 51 и 81 от 2016 г.) се правят следните изменения:

1. В чл. 35, ал. 1 в основния текст думите „първа, втора и трета категория“ се заменят с „първа категория“.

2. В чл. 36, ал. 1, в основния текст думите „първа, втора и трета категория“ се заменят с „първа категория“.

***Предложение от н.пр. Методи Андреев:***

*§ 57 да отпадне.*

***Предложение от н.пр. Александър Ненков:***

 *§ 57 на Вносителя се измени така:*

 *„§ 57. В Закона за защита при бедствия (Oбн., ДВ, бр. 102 от 2006 г.; изм. и доп., бр. 41 и 113 от 2007 г., бр. 69 и 102 от 2008 г., бр. 35, 74 и 93 от 2009 г., бр. 61, 88 и 98 от 2010 г., бр. 8, 39 и 80 от 2011 г. и бр. 68 от 2013 г., бр. 53 от 2014 г., бр. 14, 79 и 81 от 2015 г. и бр. 51 и 81 от 2016 г.) се правят следните изменения и допълнения:*

 *1. В чл. 35, ал. 1 в основния текст думите „първа, втора и трета категория по чл. 137“ се заменят с „по чл. 137, ал. 1, т. 1, буква „г“ или „д“;*

 *2. В чл. 36, ал. 1 основния текст се изменя така:*

 *„(1) Юридическите лица и едноличните търговци, осъществяващи дейност в сгради за обществено обслужване, представляващи строежи по чл. 137, ал. 1, т. 2, буква „д“ от Закона за устройство на територията, както и в лечебни заведения за болнична помощ, училища и детски градини, независимо от тяхната категория по чл. 137 от Закона за устройство на територията, изготвят план за защита при бедствия на пребиваващите, който съдържа:“*

***Предложение от н.пр. Александър Ненков:***

 *Създава се § 57а:*

 *§ 57а. В чл. 125 от Закона за Министерството на вътрешните работи (Обн. ДВ, бр.53 от 2014 г., изм. ДВ, бр.98 от 2014г., изм. ДВ, бр.107 от 2014 г., изм. и доп. ДВ, бр.14 от 2015 г., изм. и доп. ДВ, бр.24 от 2015 г., доп. ДВ, бр.56 от 2015 г., доп. ДВ, бр.61 от 2015 г., изм. и доп. ДВ, бр.81 от 2016 г., изм. и доп. ДВ, бр.97 от 2016 г., изм. и доп. ДВ, бр.98 от 2016 г.) се създава ал. 5:*

 *„(5) Положителните становища по ал. 1, т. 9 влизат в сила от деня на издаването им.“.*

**§ 58.** В Закона за енергийната ефективност (ДВ, бр. 35 от 2015 г.) се правят следните изменения:

1. В чл. 32, ал. 4, т. 2 думите „пета категория съгласно чл. 137, ал. 1, т. 5 от“ се заменят с „трета категория съгласно”.

2. В чл. 43:

а) в ал. 2 думите „пета категория съгласно чл. 137, ал. 1, т. 5 от“ се заменят с „трета категория съгласно“;

б) в ал. 3, т. 2 думите „пета категория съгласно чл. 137, ал. 1, т. 5 от“ се заменят с „трета категория съгласно“.

***Предложение от н.пр. Методи Андреев:***

*§ 58 да отпадне.*

**§ 59.** В Закона за управление на отпадъците (обн., ДВ, [бр. 53](http://web.apis.bg/p.php?i=1645843) от 2012 г.; изм. и доп., [бр. 66](http://web.apis.bg/p.php?i=2282735) от 2013 г.; [Решение № 11](http://web.apis.bg/p.php?i=2282510) на Конституционния съд от 2014 г. - [бр. 61](http://web.apis.bg/p.php?i=2412142) от 2014 г.; изм. и доп., [бр. 98](http://web.apis.bg/p.php?i=2489146) от 2014 г. и бр. 14 от 2015 г.) се правят следните изменения и допълнения:

1. В чл. 11:

а) в ал. 1 думата „изготвят“ се заменя с „отговарят за изготвянето на“ и се създава изречение второ:

„Планът се изготвя от правоспособен проектант по смисъла на чл. 162, ал. 1 от Закона за устройство на територията, като се съгласува от всички проектанти на отделните части на инвестиционния проект, които предоставят данни за строителните отпадъци и мерките за тяхното селективно разделяне с оглед постигане на целите по чл. 32, ал. 1.“;

б) алинея 3 се отменя.

в) алинеи 4, 5 и 6 се изменят така:

„(4) Плановете за управление на строителни отпадъци се одобряват от кмета на общината или оправомощено от него длъжностно лице по искане на възложителя на строежа след влизането в сила на разрешението за строеж и преди откриването на строителната площадка и/или преди започването на дейностите по изграждане или премахване на обект по ал. 1.

(5) Компетентният орган по ал. 4 може да изисква предоставяне на допълнителна информация или отстраняване на нередовности в случай на несъответствие с изисквания на наредбата по чл. 43, ал. 4, като изпраща мотивирано становище до заявителя не по-късно от 14 дни от получаването на плана.

(6) Кметът на общината одобрява плана за управление на строителни отпадъци или мотивирано отказва одобряването му в 14-дневен срок от получаването на плана или от отстраняването на нередовностите и/или предоставянето на допълнителната информация.“;

г) създава се нова ал. 7:

„(7) За строежи, разположени на територията на повече от една община, плановете по ал. 1 се одобряват от кметовете на съответните общини или от оправомощени от тях длъжностни лица, за частта от строежа, която се изпълнява в териториалния обхват на съответната община.“;

д) досегашните ал. 7-9 стават съответно ал. 8-10;

е) досегашната ал. 10 става ал. 11 и в нея думите „ал. 9“ се заменят с „ал. 10“ и думите „органа, одобрил инвестиционния проект или плана за управление на строителни отпадъци“ се заменят с „органа по ал. 4“;

ж) създава се ал. 12:

„(12)  Забранява се въвеждането в експлоатация на строежи, за които не са изпълнени изискванията по ал. 11.“

2. Създава се чл. 11а:

„Чл. 11а. Компетентните органи по чл. 177, ал. 2 и 3 от Закона за устройство на територията отказват въвеждането на обекти в експлоатация при неизпълнение на някое от изискванията на чл. 9, ал. 1 и 2 или чл. 11,
ал. 12.“

3. В чл. 151, ал. 3, т. 7 думите „инвестиционен план или“ се заличават.

***Предложение от н.пр. Методи Андреев:***

*В § 59, в т. 1в предложеното ново изречение второ в ал. 1 на чл. 11 след думите „по смисъла на чл. 162, ал. 1 от Закона за устройство на територията“ се поставя точка и останалия текст до края се заличава.*

***Предложение от н.пр. Александър Ненков:***

*В § 59 на Вносителя, точка 1 буква „а“, в новото изречение второ думите „като се съгласува от всички проектанти на отделните части на инвестиционния проект, които предоставят данни за строителните отпадъци и мерките за тяхното селективно разделяне с оглед постигане на целите по чл. 32, ал. 1.“ се заличават.*

**§ 60**. В Закона за горите (обн., ДВ, бр. 19 от 2011 г.; изм. и доп.,
бр. 43 от 2011 г., бр. 38, 60, 82 и 102 от 2012 г., бр. 15, 27, 66 и 109 от 2013 г.,
бр. 28, 53, 61 и 98 от 2014 г., бр. 60, 79 и 100 от 2015 г. и бр. 13, 15, 57 и 61 от 2016 г.) се правят следните изменения и допълнения:

1. В чл. 54, ал. 1 се създава т. 7:

„7. съоръжения и обекти за реставрация и адаптация на недвижими археологически културни ценности.“

2. В чл. 55:

а) в ал. 1 думите „ал. 1, т. 4, 5 и 6” се заменят с „ал. 1, т. 4-7“;

б) в ал. 3 се създава т. 4:

„4. акт за предоставяне на статут на недвижима археологическа културна ценност съгласно Закона за културното наследство, в случаите по чл. 54, ал. 1, т. 7.“;

в) алинея 6 се изменя така:

„(6) Не се изисква предварително съгласуване за учредяване на право на строеж за изграждане на:

1. обекти по чл. 54, ал. 1, т. 3, букви „б“-”е“;

2. национални обекти и общински обекти от първостепенно значение по смисъла на Закона за държавната собственост и Закона за устройство на територията;

3. обекти на техническата инфраструктура на територията на повече от една община или една област, когато няма друга техническа възможност или когато друго техническо решение е явно икономически нецелесъобразно.“

3. В чл. 56:

а) в ал. 1 думите „т. 4, 5 и 6“ се заменят с „т. 4-7“;

б) създава се нова ал. 2:

„(2) В случаите по чл. 55, ал. 6 заявлението се подава до компетентния орган по чл. 55, ал. 1.“;

в) досегашните ал. 2 и 3 стават съответно ал. 3 и 4;

г) създава се нова ал. 5:

„(5) В случаите по чл. 55, ал. 6, когато заявлението е за поземлен имот в горска територия - държавна собственост, компетентният орган по
чл. 55, ал. 1, т. 1 и 2 преди произнасяне по него служебно изисква становище от съответното държавно горско стопанство или държавно ловно стопанство.“;

д) досегашните ал. 4 и 5 стават съответно ал. 6 и 7;

е) досегашната ал. 6 става ал. 8 и в нея думите „ал. 3“ се заменят с „ал. 4“;

ж) досегашната ал. 7 става ал. 9 и в нея думите „ал. 5“ се заменят с „ал. 7“.

4. В чл. 57, ал. 1, т. 1 думите „чл. 56, ал. 5“ се заменят с „чл. 56, ал. 7“.

5. В чл. 61, ал. 1, т. 1 след думите „под 1500 мм“ се добавя „включително на прилежащите към тях хидротехнически съоръжения (шахти) с площ до 15 кв. м“.

6. В чл. 62 се създава ал. 6:

„(6) Не се изисква предварително съгласуване за учредяване на сервитут върху поземлени имоти в горски територии за:

1. национални обекти и общински обекти от първостепенно значение по смисъла на Закона за държавната собственост и Закона за устройство на територията;

2. обекти на техническата инфраструктура на територията на повече от една община или една област, когато няма друга техническа възможност или когато друго техническо решение е явно икономически нецелесъобразно.“

7. В чл. 69, ал. 1, т. 3 след думата „проучвания” се добавя „и консервация”.

8. В чл. 85 думите „чл. 56, ал. 3“ се заменят с „чл. 56, ал. 4“.

***Предложение от н.пр. Александър Ненков:***

*Създава се нов § 60а:*

 *§ 60а. В Закона за устройството и застрояването на Столичната община, (Обн., ДВ, бр. 106 от 27.12.2006 г., в сила от 28.01.2007 г., изм., бр. 41 от 22.05.2007 г., бр. 19 от 13.03.2009 г., в сила от 10.04.2009 г., бр. 92 от 20.11.2009 г., в сила от 20.11.2009 г., бр. 82 от 26.10.2012 г., в сила от 26.11.2012 г., бр. 66 от 26.07.2013 г., в сила от 26.07.2013 г., бр. 98 от 28.11.2014 г., в сила от 28.11.2014 г.) се правят следните изменения и допълнения:*

 *1. В чл. 9 ал.3, 4 и 5 се изменят така:*

 *„(3) В устройствените зони по ал.1, т. 1 и т.2 сгради с височина над 75 м. се изграждат въз основа на план за регулация и застрояване и работен устройствен план след доказване на транспортно-комуникационното обезпечаване на територията въз основа на анализ и симулация на транспортното обслужване с отчитане на съществуващия и бъдещия трафик в достатъчен за обслужването обхват.*

 *(4) Подробните устройствени планове по ал.3 се одобряват от Столичния общински съвет.*

 *(5) Столичният общински съвет приема наредба за реда и начина за извършване и приемане на анализа и симулацията на транспортното обслужване по ал.3.“*

 *2. В чл. 17 се правят следните изменения и допълнения:*

 *а) алинея 2 се изменя така:*

 *„(2) Сроковете по ал. 1 за започване на отчуждителни производства по Закона за държавната собственост и по Закона за общинската собственост за изграждане на обекти - публична държавна или публична общинска собственост, определени по действащите към датата на влизане в сила на закона подробни устройствени планове, започват да текат от влизането в сила на този закон.“*

 *б) създава се нова алинея 3:*

 *„(3) Сроковете по ал. 1 за започване на отчуждителни производства по Закона за държавната собственост и по Закона за общинската собственост за изграждане на обекти - публична държавна или публична общинска собственост, определени с подробни устройствени планове, одобрени при действието на този закон текат от влизането в сила на акта за одобряване на съответния подробен устройствен план.“*

 *3. В чл. 18 се правят следните изменения и допълнения:*

 *а) алинея 3 се изменя така:*

 *„(3) Изключения от разпоредбата по ал. 2 се допускат от органа, който издава разрешението за строеж, когато нормативно необходимите гаражи и места за паркиране не могат да бъдат осигурени в границите на урегулирания поземлен имот поради технически или нормативни причини, като: размери и/или наклон на урегулирания поземлен имот, хидрогеоложки условия, санитарно-охранителни зони, недвижими културни ценности или техни охранителни зони и др., при условия, определени в наредбата по ал.1.“*

 *б) създава се нова ал.4:*

 *„(4) При изграждането на нови сгради, както и при надстрояване и пристрояване, преустройство и промяна на предназначението на съществуващи сгради или на части от тях в централната градска част, необходимия брой места за паркиране и гариране се определя в зависимост от функционалното предназначение на обекта, по методика, приета с наредбата по ал.1. В методиката се определя реда за съобразяване със системата на обществения транспорт за превоз на пътници (характеристики на прилежащите улици, брой и разстояние до спирките на масовия градски транспорт и др.) с местоположението, капацитетът и етапите на изграждане на обществените паркинги и гаражи, както и с режимите на платено паркиране.“*

 *4. Започнатите производства по изработване и одобряване на подробни устройствени планове и на техните изменения за устройствена зона на новия делови център (Ц-1) се довършват по досегашния ред.“*

 *5. В приложението към чл. 3, ал. 2 се правят следните изменения и допълнения:*

 *1) В раздел „Група централни устройствени зони“:*

 *а) в колона 6 изречение трето се заличава;*

 *б) на ред 9 „Зона на новия делови център“, в колона 2 се добавя „до 80“, а в колона 6 думите „Параметрите на застрояване се определят с ПУП и РУП, изготвени на базата на обемноустройствени проучвания, одобрени от СОС“ се заменят с „Котата корниз се доказва с работен устройствен план (РУП)“.*

***Предложение от н.пр. Александър Ненков:***

*Създава се § 60б:*

 *§ 60б. В Закона за кадастъра и имотния регистър (Обн. ДВ. бр.34 от 2000г., изм. ДВ. бр.45 от 2002г., изм. ДВ. бр.99 от 2002г., изм. ДВ. бр.36 от 2004г., изм. ДВ. бр.39 от 2005г., изм. ДВ. бр.105 от 2005г., изм. ДВ. бр.29 от 2006г., изм. ДВ. бр.30 от 2006г., изм. ДВ. бр.57 от 2007г., изм. ДВ. бр.59 от 2007г., изм. ДВ. бр.36 от 2008г., изм. ДВ. бр.91 от 2008г., изм. ДВ. бр.80 от 2009г., изм. ДВ. бр.19 от 2011г., изм. ДВ. бр.39 от 2011г., изм. ДВ. бр.38 от 2012г., изм. ДВ. бр.15 от 2013г., изм. ДВ. бр.66 от 2013г., доп. ДВ. бр.109 от 2013г., изм. и доп. ДВ. бр.49 от 2014г., изм. ДВ. бр.98 от 2014г., изм. ДВ. бр.61 от 2015г., изм. и доп. ДВ. бр.27 от 2016г., изм. и доп. ДВ. бр.57 от 2016г.) се правят следните изменения и допълнения:*

 *1. В чл. 49:*

 *а) алинея 2 се изменя така:*

 *„(2) Заповедта по ал. 1 подлежи на обжалване в 30-дневен срок от обнародването ѝ в "Държавен вестник" по реда на Административнопроцесуалния кодекс пред административния съд по местонахождението на имота.“.*

 *б) създават се нови ал. 4, 5 и 6:*

 *„(4) Заповедта по ал. 1 може да се обжалва от собствениците и носителите на други вещни права върху недвижимите имоти, както и от органи, на които със специален закон е възложено опазване и контрол на защитените територии.*

 *(5) Заповедта за одобряване на кадастралната карта и кадастралните регистри влиза в сила след изтичането на срока по ал. 2 за имотите, за които няма подадени жалби.*

 *(6) За частите от кадастралната карта и кадастралните регистри, създадени по реда на чл. 41, ал. 1, т. 1, заповедта по ал. 1 подлежи на обжалване само относно несъответствия с данните от плановете и картите, ползвани при създаването им.“*

 *2. В чл. 49а:*

 *а) алинея 4 се изменя така:*

 *„(4) Заповедта по ал. 3 се съобщава на заинтересуваните лица по реда на Административнопроцесуалния кодекс и подлежи на обжалване в 14-дневен срок от уведомяването пред административния съд по местонахождението на имота.*

 *б) създават се нови ал.5 и 6:*

 *„(5) В случаите по ал. 1 - 4 се прилага съответно разпоредбата на чл. 49, ал. 4.*

 *(6) Заповедта за одобряване на кадастралната карта и кадастралните регистри влиза в сила след изтичането на срока по ал. 4 за имотите, за които няма подадени жалби.“*

 *3. Създава се нов чл. 49в:*

 *„Чл. 49в. (1) За изпълнение на влязло в сила съдебно решение, с което се отменя заповед по чл. 49, ал. 1 или по чл. 49а, ал. 3 за един или група имоти, се издава заповед за одобряване на кадастралната карта и кадастралните регистри от:*

 *1. изпълнителния директор на Агенцията по геодезия, картография и кадастър или оправомощен от него началник на служба по геодезия, картография и кадастър - в случаите по чл. 35, ал. 1 и чл. 35б, ал. 1, т. 2;*

 *2. началника на службата по геодезия, картография и кадастър - в случаите по чл. 35б, ал. 1, т. 1.*

 *(2) Заповедта по ал. 1 се съобщава на заинтересованите лица по реда на Административнопроцесуалния кодекс и подлежи на обжалване в 14-дневен срок от съобщаването ѝ пред административния съд по местонахождение на имота.“.*

**§ 61.** Актовете, с които е разрешено изработване на устройствени планове или техните изменения до влизането в сила на този закон, губят правно действие в сроковете по чл. 124, чл. 124а и чл. 135, които започват да текат от влизането в сила на този закон.

***Предложение от н.пр. Александър Ненков:***

*§ 61 на Вносителя отпада.*

**§ 62.** **(1)** Започнатите производства по изработване и одобряване на устройствени планове и на техните изменения до влизането в сила на този закон се довършват по досегашния ред.

**(2)** За започнато производство по изработване и одобряване на устройствени планове или на техните изменения по ал. 1 се смята датата на допускане (разрешаване) или възлагане на изработването на съответния проект.

**§ 63. (1)** Започнатите производства по одобряване на инвестиционни проекти и издаване на разрешения за строеж до влизането в сила на този закон се довършват по досегашния ред.

**(2)** За започнато производство по одобряване на инвестиционен проект и издаване на разрешение за строеж се смята внасянето на инвестиционен проект за одобряване от компетентния орган.

***Предложение от н.пр. Александър Ненков:***

 *Създава се § 63а:*

 *„§ 63а. Започнатите отчуждителни производства, по които не е издаден отчуждителен акт до влизане в сила на този закон, се довършват по реда на този закон.“*

***Предложение от н.пр. Александър Ненков:***

 *Създава се § 63б:*

 *„§ 63б. Неприключилите съдебни производства по чл. 215, ал.7 се приключват по реда на този закон.*

**§ 64.** Подзаконовите нормативни актове, с които се определят изисквания към определени категории строежи по чл. 137, ал. 1, се привеждат в съответствие с този закон в 6-месечен срок от влизането му в сила.

***Предложение от н.пр. Методи Андреев:***

*§ 64 да отпадне.*

**§ 65.** Законът влиза в сила в 6-месечен срок от обнародването му в „Държавен вестник“.